Nu te teme de coronavirus. Izolarea amplifică senzațiile din corpul tău, iar anxietățile te pot îmbolnăvi.
Dacă ai atacuri de panică des este bine să mergi la psiholog. Cu cât fugi de frici și anxietate, cu atât cresc mai mult. Când simți frică, respiră și expiră lent, iar dacă ai posibilitatea, încearcă să comunici cât mai des cu cei dragi.
Dacă îți e frică de coronavirus, te
poți îmbolnăvi mai mult decât ți-ai imagina. Care e explicația? Îți poți induce
simptome de coronavirus pentru că izolarea amplifică senzațiile din corpul tău,
iar apoi poți avea atacuri de panică."Trebuie să ne imaginăm fenomenul bulgărelui de zăpadă. O persoană trăieşte nişte senzaţii de care ajunge să se teamă. Transformă această sperietură în senzaţii şi ciclu se reia ca un bulgăre care creşte“, explică psihoterapeutul Bogdan Ion.Expertul mai spune că fricile şi anxietăţile cresc dacă încerci să fugi de ele: "Cu cât te apropii de frică, cu cât eşti dispus să treci prin ea, să-i faci faţă, cu atât, de fapt, scade“.O soluție pe care ar fi bine să o respecți este ca în fiecare zi să comunici cu cei dragi deoarece conexiunile cu oamenii îţi aduc echilibru. Și exercițiile de respirație te pot ajuta.Sursă foto: Profimedia.